

**LIETUVOS RESPUBLIKOS**

**PROFESIONALIOJO SCENOS MENO ĮSTATYMO NR. IX-2257 6 STRAIPSNIO PAKEITIMO**

**ĮSTATYMAS**

2020 m. birželio 25 d. Nr. XIII-3135

Vilnius

**1 straipsnis. 6 straipsnio pakeitimas**

1. Pakeisti 6 straipsnio 5 dalį ir ją išdėstyti taip:

„5. Nacionaliniai teatrai ir koncertinės įstaigos, kurių vadovai yra valstybės biudžeto asignavimų valdytojai, kaip jie apibrėžti Lietuvos Respublikos biudžeto sandaros įstatyme, rengia strateginius veiklos planus ir teikia juos tvirtinti savininko teises ir pareigas įgyvendinančiai institucijai.“

2. Pakeisti 6 straipsnio 6 dalį ir ją išdėstyti taip:

„6. Valstybiniai ir savivaldybių teatrai ir koncertinės įstaigos, taip pat nacionaliniai teatrai ir koncertinės įstaigos, kurių vadovai nėra valstybės biudžeto asignavimų valdytojai, kaip jie apibrėžti Lietuvos Respublikos biudžeto sandaros įstatyme, nepaisant jų teisinės formos, rengia metinius veiklos planus ir teikia juos tvirtinti savininko teises ir pareigas įgyvendinančiai institucijai.“

**2 straipsnis. Įstatymo įsigaliojimas**

Šis įstatymas įsigalioja 2021 m. sausio 1 d.

*Skelbiu šį Lietuvos Respublikos Seimo priimtą įstatymą.*

Respublikos Prezidentas Gitanas Nausėda